CELEX: 32013D0267
Language: hu
Date: 2013-05-13 00:00:00
Title: 2013/267/EU: A Tanács határozata ( 2013. május 13. ) az állapotminősítési rendszert érintő módosításoknak a Tengerikörnyezet-védelmi Bizottság 65. ülésén történő elfogadása, valamint a hajók biztonságos üzemeltetéséről szóló nemzetközi szabályzatot érintő módosításoknak, továbbá a SOLAS-egyezmény III. fejezetét és a nagy sebességű vízi járművekre vonatkozó 1994. és 2000. évi szabályzatot érintő, a zárttéri behatolási és mentési gyakorlatokra vonatkozó módosításoknak a Tengerészeti Biztonsági Bizottság 92. ülésén történő elfogadása tekintetében az Európai Unió nevében képviselendő álláspontról

7.6.2013   
            
            
               HU
            
            
               Az Európai Unió Hivatalos Lapja
            
            
               L 155/1
            
         A TANÁCS HATÁROZATA
   (2013. május 13.)
   az állapotminősítési rendszert érintő módosításoknak a Tengerikörnyezet-védelmi Bizottság 65. ülésén történő elfogadása, valamint a hajók biztonságos üzemeltetéséről szóló nemzetközi szabályzatot érintő módosításoknak, továbbá a SOLAS-egyezmény III. fejezetét és a nagy sebességű vízi járművekre vonatkozó 1994. és 2000. évi szabályzatot érintő, a zárttéri behatolási és mentési gyakorlatokra vonatkozó módosításoknak a Tengerészeti Biztonsági Bizottság 92. ülésén történő elfogadása tekintetében az Európai Unió nevében képviselendő álláspontról
   (2013/267/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 100. cikke (2) bekezdésére összefüggésben a 218. cikke (9) bekezdésével,
   tekintettel az Európai Bizottság javaslatára,
   mivel:
   
               (1)
            
            
               Az Unió által a tengeri közlekedési ágazatban tett intézkedéseknek a tengerbiztonság javítását kell szolgálniuk.
            
         
               (2)
            
            
               A Nemzetközi Tengerészeti Szervezet (IMO) Tengerikörnyezet-védelmi Bizottsága (MEPC) 2012. októberében megtartott 64. ülésén jóváhagyta az ömlesztettáru-szállító hajók és a kőolajszállító tartályhajók vizsgálatakor alkalmazandó kiterjesztett ellenőrző programra vonatkozó nemzetközi szabályzat 2011. évi elfogadásából következő állapotminősítési rendszert érintő módosításokat (MEPC.94(46) határozat). Ezek a határozatok várhatóan a MEPC 2013. május 13–17-én tartandó 65. ülésén kerülnek elfogadásra.
            
         
               (3)
            
            
               Az IMO Tengerészeti Biztonsági Bizottsága (MSC) 92. ülésén jóváhagyta a hajók biztonságos üzemeltetéséről szóló nemzetközi szabályzat (ISM-szabályzat) módosításait, valamint az „Életbiztonság a tengeren” tárgyú, 1974. évi nemzetközi egyezmény (SOLAS-egyezmény) III. fejezetének, a nagy sebességű vízi járművekre vonatkozó 1994. és 2000. évi szabályzatának és a dinamikus felhajtóerejű vízi járművekre vonatkozó szabályzatának a módosításait. Ezek a módosítások várhatóan a MSC 2013. júniusában tartandó 92. ülésén kerülnek elfogadásra.
            
         
               (4)
            
            
               Az egyhéjazatú olajszállító tartályhajókra vonatkozó állapotminősítési rendszer (CAS) módosításaival a CAS módosul annak érdekében, hogy hivatkozást tartalmazzon a kőolajszállító tartályhajók vizsgálatakor alkalmazandó legfrissebb (2011. évi) kiterjesztett ellenőrző programra (Enhanced Survey Programme, ESP). Az egyhéjazatú olajszállító tartályhajókra alkalmazandó kettős héjazatra vagy azzal egyenértékű szerkezeti megoldásra vonatkozó követelmények gyorsított bevezetéséről szóló, 2012. június 13-i 530/2012/EU európai parlamenti és tanácsi rendelet (1) előírja a CAS alkalmazását.
            
         
               (5)
            
            
               Az ISM-szabályzat módosításai a szabályzatot egyértelműsítik a személyzettel való megfelelő ellátottság és az ISM-szabályzattal összefüggő feladatok átruházása tekintetében, továbbá kiegészítik azt a vonatkozó lábjegyzetekkel. Az ISM-szabályzat a hajók biztonságos üzemeltetéséről szóló nemzetközi szabályzat Közösségen belüli végrehajtásáról szóló, 2006. február 15-i 336/2006/EK európai parlamenti és tanácsi rendelet (2) egy mellékletében szerepel, ugyanakkor az említett rendelet úgy határozza meg, mint annak mindenkor „hatályos változata”. A 336/2006/EK rendelet értelmében a rendelet hatálya alá tartozó hajóknak meg kell felelniük az ISM-szabályzat A. részében foglalt követelményeknek. A Tengerészeti Biztonsági Bizottság 92. ülésén elfogadásra kerülő módosításoknak tehát közvetlen joghatásuk lesz a rendeletre nézve.
            
         
               (6)
            
            
               A SOLAS-egyezmény III. fejezetének a nagy sebességű vízi járművekre vonatkozó 1994. és 2000. évi szabályzatot és a dinamikus felhajtóerejű vízi járművekre vonatkozó szabályzatot érintő módosítások a SOLAS-egyezmény III. fejezetének 19. szabályát, a nagy sebességű vízi járművekre vonatkozó 1994. és 2000. évi szabályzat 18. fejezetét és a dinamikus felhajtóerejű vízi járművekre vonatkozó szabályzat 17. fejezetét kiegészítik azzal, hogy a zárttéri munkavégzéssel járó feladatot ellátó személyzet köteles mentési képzésen részt venni. A személyhajókra vonatkozó biztonsági szabályokról és követelményekről szóló 2009/45/EK (3) európai parlamenti és tanácsi irányelv kifejezetten előírja, hogy a nagy sebességű vízi járművekre vonatkozó 1994. és 2000. évi szabályzat alkalmazandó a belföldi úton közlekedő nagy sebességű utasszállító vízi járművekre. Azon régebbi vízi járművek esetében, amelyekre a nagy sebességű vízi járművekre vonatkozó szabályzatok nem vonatkoznak, az irányelv a dinamikus felhajtóerejű vízi járművekre vonatkozó korábbi szabályzat alkalmazását írja elő.
            
         
               (7)
            
            
               Az IMO Tengerikörnyezet-védelmi Bizottságának 65. ülésén, illetve Tengerészeti Biztonsági Bizottságának 92. ülésén elfogadandó módosítások előrelépésnek tekintendők, ezért indokolt, hogy az Unió támogassa őket.
            
         
               (8)
            
            
               Az Unió sem az IMO-nak nem tagja, sem az egyezményeknek, sem a vonatkozó szabályzatoknak nem részes fele. A Tanácsnak tehát fel kell hatalmaznia a tagállamokat arra, hogy az MEPC-ben és az MSC-ben képviseljék az Unió álláspontját, és a szóban forgó módosításokat magukra nézve kötelezőknek ismerjék el,
            
         ELFOGADTA EZT A HATÁROZATOT:
   1. cikk
   (1)   Az IMO Tengerikörnyezet-védelmi Bizottságának 65. ülésén az Unió azt az álláspontot képviseli, hogy egyetért […] az állapotminősítési rendszert (MEPC.94(46) határozat) érintő azon módosítások elfogadásával, amelyeket az IMO Tengerikörnyezet-védelmi Bizottsága a 64. ülésén jóváhagyott, és amelyek az MEPC 64/23/Add.1 jelzetű IMO-dokumentum 13. és 16. mellékletében szerepelnek.
   (2)   Az IMO Tengerészeti Biztonsági Bizottságának 92. ülésén az Unió azt az álláspontot képviseli, hogy egyetért a hajók biztonságos üzemeltetéséről szóló nemzetközi szabályzatot (ISM-szabályzat) és a hozzá kapcsolódó iránymutatásokat érintő azon módosítások, valamint a SOLAS-egyezmény III. fejezetének 19. szabályát, a nagy sebességű vízi járművekre vonatkozó 1994. és 2000. évi szabályzat 18. fejezetét és a dinamikus felhajtóerejű vízi járművekre vonatkozó szabályzat 17. fejezetét a zárt terekből történő mentésre vonatkozó új képzési előírás bevezetése tekintetében érintő azon módosítások elfogadásával, amelyeket az IMO Tengerészeti Biztonsági Bizottsága a 91. ülésén jóváhagyott, és amelyek az MSC 91/22/Add. 2 jelzetű IMO-dokumentum 22., 30. és 31. mellékletében, illetve az MSC 92/3/1 jelzetű IMO-dokumentum 4. mellékletében szerepelnek.
   (3)   Az Uniónak az (1) és (2) bekezdés szerinti álláspontját az IMO-tagsággal rendelkező tagállamok az Unió érdekében együttesen eljárva képviselik.
   (4)   Az álláspontot érintő alaki, illetve kismértékű változtatások az álláspont módosítása nélkül is elfogadhatók.
   2. cikk
   A Tanács a tagállamokat felhatalmazza, hogy az 1. cikk (1) és (2) bekezdésében említett módosításokat – az Unió érdekét szem előtt tartva – magukra nézve kötelezőnek ismerjék el.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2013. május 13-án.
      
         
            a Tanács részéről
         
         
            az elnök
         
         S. COVENEY
      
   
   
      (1)  HL L 172., 2012.6.30., 3. o.
   
      (2)  HL L 64., 2006.3.4., 1. o.
   
      (3)  HL L 163., 2009.6.25., 1. o.